LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. BALANDŽIO 6 D. ĮSAKYMO Nr. 3D-153 „DĖL LIETUVOS KAIMO PLĖTROS 2007–2013 METŲ PROGRAMOS ADMINISTRAVIMO TAISYKLIŲ PATVIRTINIMO“ PAKEITIMO

2015 m. sausio 7 d. Nr. 3D-11

Vilnius

P a k e i č i u Lietuvos kaimo plėtros 2007–2013 metų programos administravimo taisykles, patvirtintas Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 „Dėl Lietuvos kaimo plėtros 2007–2013 metų programos administravimo taisyklių patvirtinimo“:

1. Pakeičiu 42 punktą ir jį išdėstau taip:

„42. Paramos paraiškų administracinės atitikties tikrinimą atlieka Agentūra. Paramos paraiškų administracinės atitikties tikrinimo metu patikrinama, ar paramos paraiška yra tinkamai užpildyta ir ar pateikti visi paramos paraiškoje nurodyti dokumentai. Tuo atveju, kai paramos paraiška užpildyta netinkamai arba neužpildyta, paramos paraiška atmetama.“

2. Pakeičiu 43 punktą ir jį išdėstau taip:

„43. Tuo atveju, jei atliekant paramos paraiškų administracinės atitikties tikrinimą yra nustatoma, kad pareiškėjas pateikė ne visus paramos paraiškoje nurodytus dokumentus, pareiškėjo prašoma pateikti trūkstamus dokumentus ir nustatomas 5 darbo dienų terminas nuo pranešimo gavimo dienos, per kurį pareiškėjas turi trūkstamus dokumentus pateikti.“

3. Pakeičiu 44 punktą ir jį išdėstau taip:

„44. Per pranešime nustatytą laiką nepateikus reikalaujamų dokumentų, paramos paraiška atmetama.“

4. Pakeičiu 188 punktą ir jį išdėstau taip:

„188. Galutinė projekto ataskaita turi būti įvertinta per 20 darbo dienų nuo jos gavimo ir užregistravimo Agentūroje dienos. Užbaigto projekto metinė ataskaita turi būti įvertinta Agentūros nustatyta tvarka iki einamųjų metų spalio 31 d.“

5. Pripažįstu netekusiu galios 191.4 papunktį.

6. Pakeičiu 261 punktą ir jį išdėstau taip:

„261. Siunčiant paklausimus pareiškėjui ir (arba) paramos gavėjui, laiškas laikomas įteiktu praėjus 2 darbo dienoms po jo išsiuntimo paštu (registruotu laišku) arba išsiuntimo dieną, kai paklausimas siunčiamas elektroniniu paštu ar per informacines sistemas, jeigu asmuo sutiko, kad informacija jam bus teikiama tokiu būdu.“

Žemės ūkio ministrė	Virginija Baltraitienė